CELEX: 32020D2189
Language: hu
Date: 2020-12-18 00:00:00
Title: A Tanács (EU) 2020/2189 végrehajtási határozata (2020. december 18.) Hollandiának a közös hozzáadottértékadó-rendszerről szóló2006/112/EK irányelv 168. és 168a. cikkétől eltérőkülönös intézkedés bevezetésére való felhatalmazásáról

2020.12.23.   
               
               
                  HU
               
               
                  Az Európai Unió Hivatalos Lapja
               
               
                  L 434/1
               
            
         A TANÁCS (EU) 2020/2189 VÉGREHAJTÁSI HATÁROZATA
         (2020. december 18.)
         Hollandiának a közös hozzáadottértékadó-rendszerről szóló2006/112/EK irányelv 168. és 168a. cikkétől eltérőkülönös intézkedés bevezetésére való felhatalmazásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a közös hozzáadottértékadó-rendszerről szóló, 2006. november 28-i 2006/112/EK tanácsi irányelvre (1) és különösen annak 395. cikke (1) bekezdésének első albekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     A 2006/112/EK irányelv 168. és 168a. cikke az adóalanyok számára az adóköteles tevékenységeik céljára felhasznált termékek vagy nyújtott szolgáltatások után fizetendő hozzáadottérték-adóval (héa) kapcsolatos levonási jogot szabályozza.
                  
               
                     (2)
                  
                  
                     A Bizottság által 2020. július 30-án iktatott levelében Hollandia felhatalmazást kért egy, a 2006/112/EK irányelv 168. és 168a. cikkétől eltérő különös intézkedés (a továbbiakban: a különös intézkedés) alkalmazására, amely megszünteti a termékek és szolgáltatások után fiezetendő héa levonásának jogát, amennyiben az adot termékek és szolgáltatások több mint 90 %-ban az adóalany vagy az adóalany alkalmazottai személyes használatának céljaira, vagy általában vállalkozásidegen célokra vagy nem gazdasági tevékenységek céljaira szolgálnak.
                  
               
                     (3)
                  
                  
                     A Bizottság 2020. szeptember 10-én kelt levelében a 2006/112/EK irányelv 395. cikke (2) bekezdése második albekezdésének megfelelően megküldte Hollandia kérelmét a többi tagállamnak. A Bizottság 2020. szeptember 11-én kelt levelében értesítette Hollandiát arról, hogy birtokában van a kérelem elbírálásához szükséges valamennyi információnak.
                  
               
                     (4)
                  
                  
                     A különös intézkedés célja a héabeszedési eljárás egyszerűsítése, valamint az adócsalás és adókikerülés bizonyos formáinak megelőzése. A végső fogyasztás szintjén fizetendő adó összegét mindez csak elhanyagolható mértékben befolyásolja.
                  
               
                     (5)
                  
                  
                     A Hollandia által szolgáltatott információk szerint a jogi helyzet és a tényállás indokolja a különös intézkedés alkalmazását. Ezért Hollandiát fel kell hatalmazni arra, hogy a különös intézkedést a 2023. december 31-ig tartó, korlátozott időszakban alkalmazza. Az alkalmazási időszaknak elegendőnek kell lennie ahhoz, hogy lehetőség nyíljon a különös intézkedés szükségességének és eredményességének, valamint az üzleti és nem üzleti célú használat közötti felosztási rátának a felülvizsgálatára.
                  
               
                     (6)
                  
                  
                     Amennyiben Hollandia úgy véli, hogy szükséges a különös intézkedés időbeli hatályának 2023 utáni meghosszabbítása, 2023. március 31-ig kérelmet kell benyújtania a Bizottsághoz, az alkalmazott felosztási arány értékelését tartalmazó, a különös intézkedés alkalmazásáról szóló jelentéssel együtt.
                  
               
                     (7)
                  
                  
                     A különös intézkedés a végső fogyasztás szintjén beszedett adó összegét általában véve elhanyagolható mértékben befolyásolja, és nem lesz negatív hatással az Unió héa-ból származó saját forrásaira,
                  
               
                     (8)
                  
                  
                     Hollandiát indokolt ezért felhatalmazni arra, hogy 2023. december 31-ig alkalmazza a különös intézkedést,
                  
               ELFOGADTA EZT A HATÁROZATOT:
         
            1. cikk
            A 2006/112/EK irányelv 168. és 168a. cikkétől eltérve a Tanács felhatalmazza Hollandiát arra, hogy megszüntesse az adólevonási jogot az olyan áruk és szolgáltatások után fizetendő héa vonatkozásában, amelyeket az adóalany 90 %-ot meghaladó mértékben önmaga vagy alkalmazottai személyes szükségleteire, vagy általában vállalkozásidegen célokra vagy nem gazdasági tevékenységekre használ fel.
         
         
            2. cikk
            Ez a határozat a róla szóló értesítés napján lép hatályba.
            Ezt a határozatot 2021. január 1-jétől 2023. december 31-ig kell alkalmazni.
            Az e határozatban engedélyezett különös intézkedés időbeli hatályának meghosszabbítására vonatkozó kérelmet legkésőbb 2023. március 31-ig kell benyújtani a Bizottsághoz.
            A kérelemhez mellékelni kell egy, akülönös intézkedés alkalmazásáról szóló jelentést, amely magában foglalja a héa levonására vonatkozó jog tekintetében az e határozatban foglaltak alapján alkalmazott felosztási arány értékelését.
         
         
            3. cikk
            E határozat címzettje a Holland Királyság.
         
         
            Kelt Brüsszelben, 2020. december 18-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 347., 2006.12.11., 1. o.